ନୂଆଦିଲ୍ଲୀ : ଘରେ ରହି କାମ ଜାରି ରଖିବେ ଆଇଟି ଏବଂ ଆଇଟିଇଏସ୍ କର୍ମଜୀବୀ ା ଆଇଟି ଓ ବିପିଓ କମ୍ପାନୀର କର୍ମଚାରୀଙ୍କ ଘରେ ଥାଇ କାମ କରିବା (ୱାର୍କ ଫ୍ରମ୍ ହୋମ୍) ଅବଧିକୁ ପୁନର୍ବାର ଡିସେମ୍ବର ୩୧ ଯାଏ ବୃଦ୍ଧି କରାଯାଇଛି ା କରୋନା ଭାଇରସ ସଂକ୍ରମଣକୁ ଦୃଷ୍ଟିରେ ରଖି କେନ୍ଦ୍ର ସରକାର ଆଇଟି ଓ ବିପିଓ କ୍ଷେତ୍ରରେ କାର୍ଯ୍ୟରତ କର୍ମଜୀବୀଙ୍କ ପାଇଁ ଏଭଳି ନୂତନ ନିର୍ଦେଶନାମା ଜାରି କରିଛନ୍ତି। ଏହାକୁ ଆଗାମୀ ଡିସେମ୍ବର ୩୧ ଯାଏ ପାଳନ କରିବାକୁ କୁହାଯାଇଛି। ସୂଚନା େ ଯାଗ୍ୟ, ଏହି ଅବଧି ପୂର୍ବରୁ ଚଳିତମାସ ୩୧ରେ ଶେଷ ହେବାକୁ ଯାଉଥିଲା। ଦୂରସଞ୍ଚାର ବିଭାଗ ପକ୍ଷରୁ ମଙ୍ଗଳବାର ବିଳମ୍ବିତ ରାତ୍ରିରେ କରାଯାଇଥିବା ଟୁଇଟ୍ ରେ କୁହାଯାଇଛି ଯେ, କୋଭିଡ-୧୯ କାରଣରୁ ଆଗାମୀ ଡିସେମ୍ବର ୩୧ ଯାଏ ଆଇଟି କମ୍ପାନୀର କର୍ମଜୀବୀମାନେ ଘରେ ରହି କାମ କରିବେ। ବର୍ତ୍ତମାନ ସମୟରେ ଆଇଟି କମ୍ପାନୀର ୮୫ ପ୍ରତିଶତ କର୍ମଚାରୀ ଘରୁ ଥାଇ କାମ କରୁଛନ୍ତି। ଅତି ଜରୁରୀ ପରିସ୍ଥିତିରେ କାର୍ଯ୍ୟାଳୟକୁ ଆସୁଛନ୍ତି।
